ભારતીય ઓટોમોબાઇલ સેક્ટરમાં વૈભવી કાર અંગે ઉલ્લેખ કરવામાં આવે તો સૌથી પહેલા મર્સીડિઝ બેન્ઝ, બીએમડબલ્યુ અને ઑડી કાર નિર્માતા કંપનીનું નામ હોઠે ચઢી આવે છે. ઉક્ત કાર નિર્માતાઓ દ્વારા પોતાના કાર ધારકોની સવગડ અને વૈભવતાને ધ્યાનમાં રાખીને તમામ પ્રકારની સુવિધાઓ આપવામાં આવે છે. મર્સીડિઝ બેન્ઝની જેમ બીએમડબલ્યુ દ્વારા પણ ભારતમાં પોતાની અનેક લોકપ્રિય કાર લોન્ચ કરવામાં આવી છે અને સમયાંતરે પોતાની કાર્સ લોન્ચ કરીને વૈભવી કાર સેગ્મેન્ટમાં વિરોધી કંપનીઓને આકરી સ્પર્ધા આપી રહી છે.